கேள்வி: கருங்குயில் - பரவலும் வாழிடமும் பற்றி நீங்கள் என்ன அறிந்துள்ளீர்கள்?
பதில்: ''குக்குலசு கிளாமோசசு கபோனென்சிசு'' என்ற துணையினம் மத்திய ஆபிரிக்காவில் வசிக்கின்றது. அதேசமயம் தென்னாப்பிரிக்காவின் துணையினமான ''குக்குலசு கிளாமோசசு கிளாமோச''சு பறவைகளின் வலசை. செப்டம்பர் முதல் திசம்பர் வரை தென்னாப்பிரிக்காவிற்கு இனப்பெருக்கம் செய்ய வலசைச் செல்லும். மார்ச் மாதத்தில் மத்திய, கிழக்கு மற்றும் மேற்கு ஆப்பிரிக்கா நகரும். இந்த இனத்தின் வரம்பு லைபீரியா கிழக்கில் எத்தியோப்பியா மற்றும் அங்கோலா மற்றும் தென்னாப்பிரிக்கா வரை பரவியுள்ளது. இது ஒரு வனப்பகுதி பறவை. ஆனால் அடர்ந்த காடுகளின் உட்புறத்தைத் தவிர்க்கிறது. அகாசியா வனப்பகுதி, முட்செடிகள், ஆற்றங்கரை வனப்பகுதி, தோட்டங்கள் மற்றும் கிராமங்களைச் சுற்றியுள்ள மரங்களை விரும்புகிறது.
கேள்வி: கருங்குயில் - சூழலியல் பற்றி நீங்கள் என்ன அறிந்துள்ளீர்கள்?
பதில்: கருங்குயில் முக்கியமாகக் கம்பளிப் பூச்சி உண்கிறது. பறந்து செல்லும் பூச்சி, வண்டு, வெட்டுக்கிளி உள்ளிட்ட பிற பூச்சிகள், கறையான், எறும்பு மற்றும் பறவைகளின் முட்டைகளையும் சாப்பிடுகிறது. கருங்குயில் ஒட்டுண்ணியை அடைகாத்தல் வகையாகும். இதன் முக்கிய புரவலன்களாக புதர் கீச்சான்கள், குறிப்பாக வெப்பமண்டல பூபோ மற்றும் கருஞ்சிவப்பு-மார்பக கீச்சான் உள்ளது. பூபூவின் கூட்டில் முட்டையிடும் போது, முட்டைகள் சுமார் பதினான்கு நாட்களுக்குப் பிறகு, பூபூவின் முட்டைகளுக்கு மூன்று நாட்களுக்கு முன்பு குஞ்சு பொரிக்கும். பொதுவாகக் குஞ்சு பொரித்த முப்பது மணி நேரத்திற்குள் கருங்குயில் குஞ்சுகள் மற்ற முட்டைகளைக் கூட்டைவிட்டு வெளியேற்றிவிடும். பின்னர், சுமார் பதினாறு நாட்களில் கூட்டை விட்டு வெளியேறுகிறது. வளர்ப்பு பெற்றோர்கள் மூன்று வாரங்களுக்கு இக்குஞ்சுகளுக்கு உணவளிக்கும்.